***עו.***

**ניקב גיד ונסתם** – אם אינו נקרע בשעה שרואה קרי, כשר.[[1]](#footnote-1)  
והיינו בעטרה. למעלה ממנה, כשר בכל אופן. למטה ממנה, אין שייכת בדיקה זו.  
**להביאו לידי קרי** – מניחין פת שעורים חמה על פי הטבעת.[[2]](#footnote-2)

**ריאה שניקבה מחמת מכה** – טריפה, אף שעלה בה קרום.

**לגרום לנקב להעלות קרום** – מסרטין סביבות הנקב בשעורה, מושחים בחלב, מנשיכים בנקב נמלה גדולה וכורתים את ראשה.  
אין לסרט בברזל. ועצה זו מועילה רק בקטן.

**המטיל מים משתי מקומות** – לרבה בר"ה פסול, ורבא הכריע שכשר.  
**נשים המסוללות זו בזו** – לר"ה פסולות לכהונה, ורבא הכריע שכשרות, אפי' לר"א.[[3]](#footnote-3)

**פצוע דכא וכרות שפכה** – אסורין בקהל וכנ"ל, ומותרין בגיורת ומשוחררת.[[4]](#footnote-4)  
**פצוע דכא כהן** – מותר בגיורת ומשוחררת.[[5]](#footnote-5)

**ישראל כשר המתחתן בנתינה**[[6]](#footnote-6) – עובר בלאו דלא תתחתן בם.  
לס"ד דרבא; מה"ת הוא רק בגיותן, אבל בגירותן הוא גזירת חכמים.  
למסקנתו; הלאו בגירותן, (דבגיותן ל"ש חתנות).[[7]](#footnote-7) ואעפ"כ פצוע דכא מותר בהן.[[8]](#footnote-8)  
**ממזר** - מותר בנתינה.[[9]](#footnote-9)

**קבלת גרים** – לא קיבלו בימי דוד ושלמה. **בני מלכים** – היה מותר לקבל.  
**בת פרעה** – לס"ד גיירה שלמה. למסקנה יתכן שהיה בדרך זנות בעלמא ללא גירות.[[10]](#footnote-10)

***עו:***

**יושבי מצרים בזמן שלמה ובזמן התנאים** – היו אותם מצרים שנאסרו לבוא בקהל.[[11]](#footnote-11)  
**מצרי שני שנושא מצרית שניה** – בנו מותר לבוא בקהל.[[12]](#footnote-12)

**עמוני ומואבי** – הזכרים אסורים לעולם והנקבות מותרות מיד.[[13]](#footnote-13)  
**מצרי ואדומי** – אסורין רק דור ראשון ושני. **נקבותיהן** – קי"ל דאסורות ודלא כר"ש שמתיר.

**מלך** – פורץ לעשות דרך, ואין מוחין בידו.[[14]](#footnote-14)  
**ממזרת** – אסורה כממזר. וכן מצרית וכנ"ל.

1. כל עוד אינו סתום, מבואר להלן דטעמא דפסול משום שאין הזרע יורה כחץ. [↑](#footnote-ref-1)
2. כ"ה למסקנה כרב יוסף ודברי אביי נדחו. ועי' בפוסקים שדנו מדוע אין בזה משום הוז"ל. [↑](#footnote-ref-2)
3. דס"ל פנוי הבא על הפנויה עשאה זונה, הכא הוי רק פריצותא. ובלאו הכי אין הלכה כר"א. [↑](#footnote-ref-3)
4. דקי"ל כר' יוסי דקהל גרים לא איקרי קהל. ומבואר עוד להלן דמותר אף בגיורת מז' אומות דשאר ישראל אסורין בה.אמנם לר' יהודה, מובא להלן עז סוע"ב, אסור בכל גיורת. [↑](#footnote-ref-4)
5. כדברי רב ששת, דבפשטות אף רבא שחלק עליו חזר בו. והטעם מפני שיורד מקדושת כהונתו, ומותר בגיורת אף דכל כהן אסור. [↑](#footnote-ref-5)
6. מרש"י נראה דדוגמה בעלמא נקט, וה"ה כל ז' אומות. ואכמ"ל. [↑](#footnote-ref-6)
7. ולפ"ז יל"ע ממה שהביא רש"י בהו"א סוגיא דלהלן עח: דדוד הוא שגזר עליהן. (עי' תוס' כתובות ריש פרק ג). [↑](#footnote-ref-7)
8. משום דלאו בקדושתיה קאי. [↑](#footnote-ref-8)
9. לא נתפרש היטב הטעם למסקנה. ואפשר דממזר נמי נחית מקדושת ישראל שבו. [↑](#footnote-ref-9)
10. דגם אם היה מגיירה אכתי מצרית ראשונה היא, וקי"ל דנקבותיהן אסורות. [↑](#footnote-ref-10)
11. ועי' תוס' שהאריך ליישב עם הא דסנחריב בלבל כל האומות. [↑](#footnote-ref-11)
12. שאם ישיאו מצרית ראשונה, הולכין אחר היותר פסול שבהן והבן שייולד לו יהא מצרי שני ועדיין ייאסר לבוא בקהל. ועי' להלן עוד דיני מצרי. [↑](#footnote-ref-12)
13. כמבואר בסוגיא דכך מקובלנו משמואל ובית דינו, ונפקא מקראי, ודלא כדואג שרצה לאוסרן. [↑](#footnote-ref-13)
14. היינו גדר של אחרים לעשות קיצור דרך לכרמו וכדומה. [↑](#footnote-ref-14)